Sisukord
Register 🔎︎

# Tekstitabeli ridade ja veergude suuruse muutmine

Saad muuta tabeli lahtrite ja veergude laiust ning tabeliridade kõrgust.

Lisaks saad tabeliriba tööriistariba Optimeerimine ikoonide abil read ja veerud ühtlased jaotada.

## Veergude ja lahtrite laiuse muutmine

### Veeru laiuse muutmine

Tee üht järgnevaist:

- Paiguta hiirekursor veergude eraldusjoonel kohta, kus kursor muutub kahe otsaga nooleks ning seejärel lohista eraldusjoon uude asukohta.

- Paiguta hiirekursor joonlaual veergude eraldusjoonel kohta, kus kursor muutub kahe otsaga nooleks ning seejärel lohista eraldusjoon uude asukohta.

- Kõigi eraldusjoonest paremale või ülespoole jäävate lahtrite proportsionaalseks skaleerimiseks hoia eraldusjoone lohistamise ajal all CommandCtrl-klahvi.

- Paiguta kursor veeru lahtrisse, hoia all OptionAlt-klahvi ja vajuta noolt vasakule või paremale.

- Lehekülje vasakserva ja tabeliserva vahelise kauguse suurendamiseks hoia all klahve OptionAlt+Shift ja vajuta noolt paremale.

Nooleklahvide käitumise määramiseks vali LibreOffice - EelistusedTööriistad - Sätted - LibreOffice Writer - Tabelid ja seejärel vali soovitud sätted alal Klaviatuuri käsitsemine.

### Lahtri laiuse muutmine

Hoia all klahve Option+CommandAlt+Ctrl ja vajuta noolt vasakule või paremale.

## Rea kõrguse muutmine

Rea kõrguse muutmiseks paiguta kursor soovitud reas mõnda lahtrisse, hoia all OptionAlt-klahvi ja vajuta noolt üles või alla.

## Kogu tabeli suuruse muutmine

Tabeli laiuse ja kõrguse muutmiseks tee üht järgnevaist:

- Klõpsa tabeli sees ja lohista joonlaudade juures valge ja halli ala vahel olevat äärist.

- Click inside the table. Choose Table - Properties to open a dialog and set the properties to the numbers.

Teksti mähkimiseks tabeli kõrvale või kahe tabeli kõrvuti paigutamiseks tuleb tabelid paneeli lisada. Selleks klõpsa tabelis, vajuta kogu tabeli valimiseks kaks korda CommandCtrl+A ja seejärel vali Lisamine - Paneel.

HTML-lehekülgedel olevad tabelid ei võimalda kasutada kõiki võimalusi ja käsklusi, mida võimaldavad OpenDocument-vormingus tabelid.

Sarnased teemad

Tabeli ridade ja veergude redigeerimine klaviatuuri abil

Lahtrite ühendamine ja tükeldamine

Joonlaudade kasutamine