Sisukord
Register 🔎︎

# Joondus

Muudab telgede või pealkirjade joondust.

Mõned loetletud sätted ei ole kõikide silditüüpide puhul kasutatavad. Näiteks tasapinnaliste ja ruumiliste objektide siltide sätted on erinevad.

Selle käsu kasutamiseks...

Vali Vormindus - Telg (diagrammides)

## Siltide näitamine

Määrab, kas telgede nimetusi kuvatakse.

Vormindusriba ikoon Telgede nimetused sees/väljas lülitab telgede nimetused sisse või välja.

Kuva/peida telje kirjeldused

## Teksti pööramine

Määrab siltide teksti suuna. Suuna määramiseks klõpsa ühel ABCD-ratta nuppudest.

### ABCD-ratas

Klõps rattal määrab teksti suuna. Tähed "ABCD" nupul vastavad uuele sättele.

### ABCD nupp

Muudab teksti suuna vertikaalseks.

Kui määrata x-teljele vertikaalne silt, siis telje joon võib osa sellest ära lõigata.

### ... kraadi

Võimaldab sisestada nurga suuruse käsitsi.

## Tekstivoog

Määrab andmesildi tekstivoo.

### Kattumine

Lubab erinevate siltide tekstide kattumist. See on kasulik ruumipuuduse korral. Kui pealkirjade suunad on erinevad, ei ole see säte kasutatav.

### Reamurdmine

Lubab reamurdmist.

### Järgnevaid sätteid saab kasutada kõikide diagrammitüüpidega:

## Järjestus

Selle kaardi sätted on kasutatavad ainult tasapinnalistes diagrammides käsuga Vormindus - Telg - Y-telg või X-telg. Siin saab määrata X- või Y-telje numbriskaala arvude joonduse.

### Ühtlane

Paigutab arvud teljel külg külje kõrvale.

### Paaritud kõrgemal

Paigutab tähised siksakiliselt, paarisarvulised tähised paigutatakse paaritutest madalamale.

### Paaris kõrgemal

Paigutab tähised siksakiliselt, paarisarvulised tähised paigutatakse paaritutest kõrgemale.

### Automaatne

Paigutab arvud teljel automaatselt.

Siltide kuvamisega võib tekkida probleeme, kui diagramm on liialt väike. Selle vältimiseks võib suurendada diagrammi või vähendada fondi suurust.

### Teksti suund

Määra teksti suund keerulise tekstipaigutusega (CTL) lõigu jaoks. See võimalus on saadaval, kui keerulise paigutusega teksti tugi on lubatud.