Tekstifailide importimine ja eksportimine

Sisukord
Register 🔎︎

# Valemitega CSV-tekstifailide importimine ja eksportimine

Komadega eraldatud väärtuste (Comma separated values ehk CSV) failid on tekstifailid, mis sisaldavad ühe arvutustabeli lehe lahtrite sisu. Lahtrite sisu eraldajateks võivad olla komad, semikoolonid ja muud märgid. Tekstistringid tuleb panna jutumärkidesse, arvud tuleb kirjutada ilma jutumärkideta.

## CSV-faili importimine

1. Vali Fail - Ava.

2. Vali loendikastist Failitüübid vorming "CSV-tekstifail". Vali soovitud fail ja klõpsa nupul Ava. Kui failil on .csv-laiend, tuntakse failitüüp automaatselt ära.

3. Kuvatakse dialoog Teksti importimine. Klõpsa nupul Sobib.

Kui CSV-fail sisaldab valemeid, ent soovid importida nende valemite tulemused, vali LibreOffice - EelistusedTööriistad - Sätted - LibreOffice Calc - Vaade ja tühjenda märkeruut Valemid.

## Valemite ja väärtuste eksportimine CSV-failidena

1. Klõpsa lehel, mida soovid salvestada CSV-failina.

2. Kui sa soovid eksportida valemeid valemitena, näiteks kujul =SUM(A1:B5), toimi järgnevalt:

   Vali LibreOffice - EelistusedTööriistad - Sätted - LibreOffice Calc - Vaade

   Märgista alas Kuvamine ruut Valemid. Klõpsa nupul Sobib.

   Kui soovid valemite asemel eksportida arvutuse tulemused, ära märgista ruutu Valemid.

3. Vali Fail - Salvesta kui. Avaneb dialoog Salvestamine.

4. Vali loendikastist Salvestustüüp vorming "CSV-tekstifail".

5. Sisesta nimi ja klõpsa Salvesta.

6. Vali dialoogis Tekstifailide eksportimine eksporditavate andmete jaoks sobiv märgistik ning välja- ja tekstieraldajad. Seejärel klõpsa kinnitamiseks nupul Sobib.

7. Vajadusel tühjenda pärast salvestamist märkeruut Valemid, et tabelis uuesti näha arvutatud tulemusi.

Sarnased teemad

CSV-tekstifailide avamine ja salvestamine

LibreOffice - EelistusedTööriistad - Sätted - LibreOffice Calc - Vaade

Tekstifailide eksportimine

Tekstifailide importimine