Sisukord
Register 🔎︎

# Arvutustabeli alade kopeerimine tekstidokumentidesse

1. Ava nii tekstidokument kui arvutustabel.

2. Vali lehe ala, mida soovid kopeerida.

3. Vii hiirekursor valitud ala kohale ja vajuta hiirenupp alla. Hoia nuppu mõni hetk all ja lohista siis ala tekstidokumenti.

   Kui dokumendid ei ole korraga kõrvuti näha, liiguta kõigepealt kursor hiirenuppu all hoides sihtdokumendile osutava nupu peale. Ära vabasta hiirenuppu. Siis näidatakse vajalikku dokumenti ja sa saad hiirekursoriga seal õigele kohale liikuda.

4. Kui kursor jõuab asukohta, kuhu soovid lehe lisada, vabasta hiirenupp. Lehe piirkond lisatakse OLE-objektina.

5. OLE-objekti saab alati valida ja redigeerida.

6. OLE-objekti redigeerimiseks tee sellel topeltklõps.

   Teine võimalus on valida objekt ja siis Redigeerimine - Objekt - Redigeeri või kontekstimenüüst Redigeeri. Objekti saab redigeerida samas tekstidokumendis omaette paneelis, kusjuures ikoonid ja menüükäsud vastavad arvutustabeli omadele.

7. OLE-objekti lähtedokumendi avamiseks vali Ava.

Sarnased teemad

Lohistamine LibreOffice'i dokumendi sees

Piltide kopeerimine dokumentide vahel

Piltide kopeerimine galeriist

Piltide lisamine galeriisse

Teksti liigutamine ja kopeerimine dokumentides