Sisukord
Register 🔎︎

# Internetiuuendus

Määrab mõned LibreOffice'i tarkvarauuenduste automaatse märguande ja allalaadimisega seotud sätted.

Selle käsu kasutamiseks...

Vali LibreOffice - EelistusedTööriistad - Sätted - LibreOffice - Uuenduste kontroll

Internetiuuendus on moodul, mis vaikimisi paigaldatakse. Selle eemaldamiseks või paigaldamata jätmiseks tuleb LibreOffice'i paigaldusnõustajas valida kohandatud paigaldus.Soovi korral vaata oma distributsiooni paketihaldurist, kas on võimalik Internetiuuenduse moodulit mitte paigaldada.

## Uuenduste kontrollimise sätted

### Uuenduste automaatne kontrollimine

Regulaarselt Internetist uuenduste olemasolu kontrollimiseks märgi see ruut ja seejärel vali ajavahemik, kui tihti peaks LibreOffice uuendusi otsima. LibreOffice otsib uuendusi kord päevas, nädalas või kuus, kohe kui tuvastab toimiva Interneti-ühenduse. Kui kasutad puhverserverit, määra puhverserver dialoogis LibreOffice - EelistusedTööriistad - Sätted - Internet - Puhverserver.

Kui uuendus on saadaval, kuvab menüüriba ikoon nõuannet koos selgitava tekstiga. Jätkamiseks klõpsa ikoonile.

Kui kontrollimine on keelatud, kaob ikoon menüüribalt.

### Iga päev

Uuendusi kontrollitakse üks kord päevas.

### Igal nädalal

Uuendusi kontrollitakse üks kord nädalas. See on vaikesäte.

### Igal kuul

Uuendusi kontrollitakse üks kord kuus.

### Kontrolli nüüd

Uuendusi kontrollitakse kohe.

## Allalaadimise sihtkoht

Kuvab allalaaditavate failide jaoks valitud kausta.

### Uuenduste automaatne allalaadimine

Sätte valimisel toimub uuenduste allalaadimine valitud kausta automaatselt.

### Muuda

Klõpsa failide allalaadimiskausta valimiseks.

## Saadetav teave

Võimaldab uuenduste olemasolu kontrollimisel edastada teavet LibreOffice'i versiooni, operatsioonisüsteemi ja põhiriistvara kohta. Seda teavet kasutatakse allalaadimise optimeerimiseks.